|  |  |
| --- | --- |
| Európai Parlament2014-2019 | EP logo RGB_Mute |

**ELFOGADOTT SZÖVEGEK**

P8\_TA(2016)0374

Korea csatlakozása a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez \*

Jogi Bizottság

PE587.433

Az Európai Parlament 2016. október 5-i jogalkotási állásfoglalása az egyes tagállamoknak a Koreai Köztársaságnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról szóló tanácsi határozatra irányuló javaslatról (COM(2016)0372 – C8-0233/2016 – 2016/0173(NLE))

(Konzultáció)

*Az Európai Parlament*,

– tekintettel a tanácsi határozatra irányuló javaslatra (COM(2016)0372),

– tekintettel a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezmény 38. cikkének negyedik bekezdésére,

– tekintettel az Európai Unió működéséről szóló szerződés 81. cikke (3) bekezdésére, valamint 218. cikke (6) bekezdése második albekezdésének b) pontjára, amelyeknek megfelelően a Tanács konzultált a Parlamenttel (C8-0233/2016),

– tekintettel a Bíróság véleményére[[1]](#footnote-1) az Európai Unió kizárólagos külső hatásköréről a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozást elfogadó nyilatkozat tekintetében,

– tekintettel eljárási szabályzata 59. cikkére és 108. cikkének (7) bekezdésére,

– tekintettel a Jogi Bizottság jelentésére (A8-0266/2016),

1. jóváhagyja egyes tagállamoknak a Koreai Köztársaságnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazását;

2. utasítja elnökét, hogy továbbítsa a Parlament álláspontját a Tanácsnak, a Bizottságnak, és a tagállamok és a Koreai Köztársaság parlamentjeinek és kormányainak, valamint a Hágai Nemzetközi Magánjogi Konferencia Állandó Hivatalának.

1. A Bíróság 1/13. sz., 2014. október 14-i véleménye, ECLI:EU:C:2014:2303. [↑](#footnote-ref-1)